=== Arvekonge ===
I juni 1658 henvendte [[København]]s borgmestre og råd sig til kong [[Frederik 3.]] med ønsket om selvstyre og fritagelse for troppeindkvartering. Samtidig ønskede de, at [[adel]]ens [[godsprivilegium]] blev ophævet, og at København blev gjort til [[stabelstad]] for [[Sjælland]] og [[Møn]] ([[monopol]] på al handel til et område). Da [[sverige|svenskerne]] den [[10. august]] [[1658]] stod uden for byen, opfyldte kongen alle ønskerne og gjorde samtidig København til fri rigsstad og -stand, hvilket bl.a. indebar, at [[told]] og andre [[afgift]]er, som byen blev pålagt, skulle godkendes af borgerne. Ligeledes fik de adgang til [[embede]]r på lige fod med adelen. Grunden til tildelingen af privilegier var den vanskelige situation: København var landets sidste bastion, og staten skyldte store summer til københavnske leverandører og pengeudlånere.<ref>{{Harvnb|Cramer-Petersen|1997|pp=46-47.}}</ref>
Historie